IRF gjørt broytingar í innsavningardøgum Frá mánadegnum 28. august hevur IRF gjørt fleiri broytingar, nær húsarhaldsburturkastið verður savnað inn. Nakrar av høvuðsbroytingunum eru, at nú verða posar á Toftum, á Nesi og í Saltnesi heintaðir týsdag, í Gøtu og í Leirvík mikudag, og frá nú av verða allir posar í Klaksvík heintaðir hósdag. Broytingar eru eisini gjørdar í nógvum smærri bygdum í Vágum, í Streymoy, í Eysturoy og í Norðoyggjum.